b'\n_START_ARTICLE_\nSasabur\xc5\x8d Takano\n_START_PARAGRAPH_\nSasabur\xc5\x8d Takano (jap. \xe9\xab\x98\xe9\x87\x8e\xe4\xbd\x90\xe4\xb8\x89\xe9\x83\x8e, 28. kes\xc3\xa4kuuta 1862 \xe2\x80\x93 31. joulukuu 1950)  oli japanilainen korkea-arvoinen miekkailunopettaja, jolla oli suuri vaikutus kendon kehittymiseen ja muotoutumiseen 1900-luvulla. Takano osallistui raatiin, joka muodosti ensimm\xc3\xa4isen yleisen Dai Nippon teikoku kend\xc5\x8d kata -sarjan kendo-opetuksen tueksi. Jo ennen Dai Nippon teikoku kend\xc5\x8d katan esittely\xc3\xa4 Sasaburo kehitti Ono-ha Itt\xc5\x8d-ry\xc5\xab -kenjutsuun pohjautuvan gogy\xc5\x8d no kata -sarjan, johon kuuluu viisi pitk\xc3\xa4n ja kolme lyhyen miekan kataa,  ja alkoi opettaa sit\xc3\xa4 Tokyo K\xc5\x8dt\xc5\x8d shihan gakk\xc5\x8d-yliopistossa vuoden 1904 aikana. Takano kuului Hakud\xc5\x8d Nakayaman kanssa raatiin, joka muodosti lopullisen Nihon kend\xc5\x8d no katan._NEWLINE_Takanon perinteinen kenjutsu-miekkakoulukunta oli Itt\xc5\x8d-ry\xc5\xabn (Ono-ha) ry\xc5\xabha. Takano oli vaikutusvaltainen ja arvostettu bud\xc5\x8d-opettaja Dai Nippon Butokukaissa (kendo hanshi) ja opetti Sh\xc5\xabd\xc5\x8dgakuin-d\xc5\x8dj\xc5\x8dlla. H\xc3\xa4n my\xc3\xb6s toimi professorina Tokion K\xc5\x8dt\xc5\x8d shihan gakk\xc5\x8d -normaalikoulussa.\n_START_SECTION_\nGogy\xc5\x8d no kata\n_START_PARAGRAPH_\nTsukuban yliopistossa, joka on edell\xc3\xa4 mainitun K\xc5\x8dt\xc5\x8d shihan gakk\xc5\x8dn seuraaja, Gogy\xc5\x8d no kataa harjoitellaan edelleen. Muualla Japanissa tai maailmalla sen aktiivinen harjoittelu on eritt\xc3\xa4in harvinaista. Suomeen Gogy\xc5\x8d no kata -harjoittelu on juurtunut ZNKR-sensei T\xc5\x8dru Takahashin (ky\xc5\x8dshi 7.dan, kendo) ansiosta._NEWLINE_Gogy\xc5\x8d no kata eroaa kendo-katasta "virtaavalla" pehme\xc3\xa4ll\xc3\xa4 olemuksellaan. Siit\xc3\xa4 puuttuvat my\xc3\xb6s kova\xc3\xa4\xc3\xa4niset kiai-huudot. Gogy\xc5\x8d no katassa ki virtaa rennosta kehosta luonnollisella, pehme\xc3\xa4ll\xc3\xa4 hengityksell\xc3\xa4. Gogy\xc5\x8d no katassa on viisi pitk\xc3\xa4 pitk\xc3\xa4nmiekan (tachi) ja kolme lyhyen (kodachi) miekan kataa.'